ይህን ሰው በዚህ ትምህርት ቤት ተማረ እዚህ ሲማር አውቀዋለሁ የሚል አንድም ሰው አይገኝም እርግጥ ነው ብዙዎች መብራት ሰራተኛ ሆኖ ሽርፍራፊ ሳንቲም ካልሰጣችሁኝ በማለት ገመድ እየቆረጠ ደባ ሲሰራባቸውና በአካባቢው ባህልና በእስልምና ሀይማኖት ያልተፈቀደ ነውረኛ ተግባር ሲፈፅም አስካሪ መጠጥ ጠጥቶ ሴቶችን ሲጎነትልና ሽማግሌዎችን ሲያንጓጥጥ ያስታውሱታል እድሜ ለወሮበላው ህወሓትና ለጎሳ ፌዴራሊዝሙ ይሁንና ይህ ሰው ከጥቂት ጊዜ በኋላ ህወሓት ከወለዳቸው የዛር ውላጅ ድርጅቶች የአንዱ አጋር ድርጅት አባል ሆነ የህወሓት የስልጣን መውጫ መስፈርቶች የሆኑትን የተበላሸ ስብዕና ባለቤትነትንና ጥልቅ አድር ባይነትን አጣምሮ የያዘ ሰው ነበርና በአጭር ጊዜ ውስጥ የክልል ፀጥታ ቢሮ ኃላፊ ሆኖ ተገኘ መለስ መራሹ ህወሓት ከክልሉ መሪዎች ጋር በየጊዜው በሚፈጠረው አለመግባባት የክልሉን መሪዎች ገሚሱን ለእስር ገሚሱን ለስደት ሲዳርግ የህን ሰው ኳርተር የሚል ቅፅል ስም በተሰጠው የወያኔ ጄነራል ሞግዚትነት የክልሉ ፕሬዝዳንት አድርጎ ሾመው ከዚያን ጊዜ ጀምሮ ክልሉ የዚህ ሰውና የህወሓት የግል ይዞታ የክልሉ ነዋሪዎችም የክፉው እሳት ማገዶ ሆነዋል ሰውየው የሶማሌ ክልል ፕሬዝዳንት አብዲ ኢሌ ነው ።ይህ ግለሰብ በስልጣን ዘመኑ በዜጎች ለይ የፈፀማቸው ግፎች ተሰፍረው የማያልቁ ቢሆኑም እነሱን ለታሪክ ትተን በእስር ቤት የሚገኙ የግፉ ሰለባዎች ካጫወቱኝና እኔም ከተመለከትኩት አሰቃቂና አስገራሚ ድርጊቶቹ ጥቂት እንጨልፍ።